TRIPLE-NEGATIV BRYSTKRÆFT (TNBC)

”Triple-negativ brystkræft”(TNBC) plejer man at kalde den form for brystkræft, som mangler hormonreceptorer (ikke er følsomme overfor) østrogen og progesteron, og som er HER2-negativ.

De fleste typer for brystkræft er hormonfølsomme (ca. 80%) og kan behandles med antihormonbehandling og den andel som er HER2 -positiv (ca 15%) kan bl.a. behandles målrettet med HER2-antistoffer. Disse behandlinger er ikke virksomme ved TNBC, eftersom TNBC mangler disse egenskaber. De vigtigste behandlingesmetoder ved TNBC er kirurgi med tillæg af kemoterapi før og/eller efter operation, samt strålebehandling. Nogle gange kan behandling med bisfosfonater, stoffer som benyttes til behandling af knogleskørhed(osteoporose), være aktuel. TNBC udgør ca 10% af alle nydiagnosticerede brystkræfttilfælde.

Nogle gange kan man læse at TNBC er den mest aggressive form for brystkræft, hvilket kan føre til en forkert konklusion. Det lyder som om at de fleste, som får konstateret TNBC ikke får det godt. Dette er ikke sandt. Langt størstedelen af TNBC patienterne kommer sig efter behandling, selvom kræftcellerne i TNBC ofte har egenskaber, der kan opfattes som ”aggressive”.

Andelen af patienter med alvorlige tilbagefald er lidt højrere ved TNBC end hos patienter med hormonfølsom- og HER2-positiv brystkræft. Man kan derfor sige at TNBC er den mindst gunstige form for brystkræft.

Det er i dag almindeligt, at man behandler TNBC med kemoterapi som første valg. På den måde har man mulighed for at vurdere behandlingseffekten på tumorrcellerne, og tilpasse den efterfølgende behandling individuelt.